Oficialusis leidinys L 200 , 26/07/1988 p. 0010 - 0012

specialusis leidimas suomių kalba: skyrius 2 tomas 6 p. 0167

specialusis leidimas švedų kalba: skyrius 2 tomas 6 p. 0167



Komisijos reglamentas (EEB) Nr. 2275/88 1988 m. liepos 25 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1], su paskutiniais pakeitimais, padarytais Reglamentu (EEB) Nr. 1858/88 [2], ypač į jo 9 straipsnį, kadangi siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas, ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis; kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus remiantis 3 skiltyje išdėstytais paaiškinimais; kadangi Nomenklatūros komitetas per jo pirmininko nustatytą laiką nepareiškė savo nuomonės, PRIĖMĖ ŠĮ REGLAMENTĄ: 1 straipsnis Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal tam tikrus KN kodus, nurodytus minėtos lentelės 2 skiltyje. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1988 m. liepos 25 d. Komisijos vardu Cockfield Pirmininko pavaduotojas [1] OL L 256, 1987 9 7, p. 1. [2] OL L 166, 1988 7 1, p. 10. -------------------------------------------------- PRIEDAS Prekių aprašymas | Klasifikavimas KN kodas | Paaiškinimai | (1) | (2) | (3) | 1.Zizania aquatica (laukinių ryžių) grūdai, nelukštenti, primenantys pušies spyglius, rudos spalvos. | 10089090 | Klasifikavimas nustatomas pagal 1 ir 6 bendrųjų taisyklių nuostatas bei KN kodų tekstus. Žalias išorinis produkto apvalkalas pašalintas, o juodas apyvaisis paliktas. Todėl produktas negali būti klasifikuojamas kaip lukštenti grūdai pagal KN kodą 11042910. | 2.Negyvų vienaląsčių dumblių (Spirulina arba Chlorella) milteliai žmonėms vartoti skirtų tablečių arba kapsulių ar kitu pavidalu. | 21022090 | Klasifikavimas nustatomas pagal 1 ir 6 bendrųjų taisyklių nuostatas bei KN kodų 2102, 210220 ir 21022090 tekstus. Be to, žr. suderintosios sistemos 2102 pozicijos aiškinamųjų pastabų B punktą. Prekių forma įtakos klasifikavimui neturi. | 3.Pieno produktas, susidedantis iš nugriebto pieno miltelių, kurių 1 grame yra 50-100 milijonų gyvų jogurto bakterijų (Streptococcus thermophilus ir Lactobacillus bulgaricus), kuriame yra ne daugiau kaip 3 % riebalų. | 04031011 | Klasifikavimas nustatomas pagal 1 ir 6 bendrųjų taisyklių nuostatas bei KN kodų 0403, 040310 ir 04031011 tekstus. Produktas iš esmės yra pieno produktas, kuriam taikomas KN kodas 0403, o ne pagal KN kodą 3002 klasifikuojama mikrobų kultūra. | 4.Produktas, pagamintas sauso kvietinių miltų turboseparavimo būdu, kurio analitinės savybės tokios (sausos masės):83 % krakmolo, nustatomo taikant modifikuotą Ewerso poliarimetrinį metodą,0,4 % pelenų,apie 4,5 % baltymų. | 11010000 | Klasifikavimas nustatomas pagal 1 bendrosios taisyklės nuostatas bei KN kodo 11010000 ir 11 skirsnio 2 pastabos tekstus. Šis produktas turi kvietinių miltų savybių. Nors ir turėdamas daugiau krakmolo nei baltymų, jis neatitinka tų analizės kriterijų, kuriais remiantis jį būtų galima klasifikuoti kaip kviečių krakmolą, kuriam taikomas KN kodas 110811. | 5.Famotidinas (tarptautinis nepatentuotas pavadinimas). | 29341000 | Klasifikavimas nustatomas pagal 1 ir 6 bendrųjų taisyklių nuostatas bei KN kodų 2934 ir 29341000 tekstus. Šis junginys nėra 29.35 pozicijoje klasifikuojamas sulfonamidas, nes SO2NH2 grupės sieros atomas nėra tiesiogiai susijungęs su anglies atomu. Struktūra turi neišsilydžiusį tiazolo žiedą. | 6.Preparatas, naudojamas kaip žaliava kosmetikai gaminti, kurio sudėtis yra tokia:apie 10 % masės sudaro gyvūnų placentos ekstraktai,apie 90 % masės — kukurūzų gemalų aliejus. | 38239099 | Klasifikavimas nustatomas pagal 1 ir 6 bendrųjų taisyklių nuostatas bei KN kodų 3823 ir 38239099 tekstus. Produkto negalima laikyti baltymų pakaitalu, kuriam taikomas KN kodas 3504. Jam taikoma KN kodo 3823 teksto antroji dalis. Tai tarpinis, kosmetikos preparato savybių dar neturintis produktas. | 7.Preparatas, naudojamas kaip žaliava kosmetikai gaminti, kurio sudėtis yra tokia:apie 3 % masės sudaro kolagenas,apie 44 % masės — glicerolis,apie 53 % masės — vanduo. | 38239099 | Klasifikavimas nustatomas pagal 1 ir 6 bendrųjų taisyklių nuostatas bei KN kodų 3823 ir 38239099 tekstus. Produkto negalima laikyti baltymų pakaitalu, kuriam taikomas KN kodas 3504. Jam taikoma KN kodo 3823 teksto antroji dalis. Tai tarpinis, kosmetikos preparato savybių dar neturintis produktas. | 8.Preparatas, naudojamas kaip žaliava kosmetikai gaminti, kurio sudėtis yra tokia:apie 5 % masės sudaro elastinas,apie 45 % masės — propar-1,2-diolas,apie 50 % masės — vanduo. | 38239099 | Klasifikavimas nustatomas pagal 1 ir 6 bendrųjų taisyklių nuostatas bei KN kodų 3823 ir 38239099 tekstus. Produkto negalima laikyti baltymų pakaitalu, kuriam taikomas KN kodas 3504. Jam taikoma KN kodo 3823 teksto antroji dalis. Tai tarpinis, kosmetikos preparato savybių dar neturintis produktas. | 9.Sumontuotas mechaninis vaizdo įrašymo arba atkūrimo aparatas, kuriam priskirtas KN kodas 8521, prietaisas turi įrašymo ir atkūrimo galvutes (mecadeck). | 85211039 | Klasifikavimas nustatomas pagal 1, 2 a ir 6 bendrųjų taisyklių nuostatas bei KN kodų 8521, 852110 ir 85211039 tekstus. Šis sumontuotas mechaninis prietaisas turi pagrindinių vaizdui įrašyti arba atkurti skirto aparato savybių. | 10.Plokščias nelegiruoto plieno gaminys, pagamintas ištisinio liejimo būdu, 1700 mm × 6000 mm × 70 mm dydžio, kraštinės atrodo lyg valcuotos. | 7208 | Klasifikavimas nustatomas pagal 1 bendrosios taisyklės nuostatas ir KN kodo 7208 tekstą. Gaminys savo matmenis įgavo kitaip nei paprasto rupiojo valcavimo būdu, todėl yra laikomas plokščiu valcavimo produktu (plokšte), kuriam taikomas KN kodas 7208, o ne pusgaminiu (sliabu), kuriam priskirtas KN kodas 7207. | 11.Plokščias nelegiruoto plieno gaminys, pagamintas ištisinio liejimo būdu, 2520 mm × 4400 mm × 90 mm dydžio, kraštinės apipjaustytos. | 7208 | Klasifikavimas nustatomas pagal 1 bendrosios taisyklės nuostatas ir KN kodo 7208 tekstą. Gaminys savo matmenis įgavo kitaip nei paprasto rupiojo valcavimo būdu, todėl yra laikomas plokščiu valcavimo produktu (plokšte), kuriam taikomas KN kodas 7208, o ne pusgaminiu (sliabu), kuriam priskirtas KN kodas 7207. | --------------------------------------------------